CELEX: 62008TN0493
Language: el
Date: 2008-11-14 00:00:00
Title: Υπόθεση T-493/08: Προσφυγή της 14ης Νοεμβρίου 2008 — Sun World International κατά ΓΕΕΑ — Kölla Hamburg Overseas Import (SUPERIOR SEEDLESS)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/33
            
         Προσφυγή της 14ης Νοεμβρίου 2008 — Sun World International κατά ΓΕΕΑ — Kölla Hamburg Overseas Import (SUPERIOR SEEDLESS)
   (Υπόθεση T-493/08)
   (2009/C 19/62)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Sun World International LLC (Bakersfield, Ηνωμένες Πολιτείες) (εκπρόσωπος: M. Holah, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Kölla Hamburg Overseas Import GmbH & Co. KG (Αμβούργο, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Σεπτεμβρίου 2008 στην υπόθεση R 1378/2007-1 και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «SUPERIOR SEEDLESS» για προϊόντα που υπάγονται στην κλάση 31 — καταχωρισμένο κοινοτικό σήμα αριθ. 610 980
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Απόφαση του τμήματος ακυρώσεως: Μερική ακύρωση του οικείου κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 3, και του άρθρου 51, παράγραφος 2, του κανονισμού 40/94 του Συμβουλίου, καθόσον το τμήμα προσφυγών: α) προσδιόρισε κατά τρόπο εσφαλμένο το ενδιαφερόμενο κοινό β) κακώς δεν επέτρεψε την ανάκληση της αίτησης καταχώρισης κοινοτικού σήματος σε σχέση με ορισμένα από τα προϊόντα για τα οποία ζητήθηκε η καταχώριση γ) στηρίχθηκε σε νομικά εσφαλμένη βάση λαμβάνοντας υπόψη ότι δεν υπάρχει καταχώριση στο Ηνωμένο Βασίλειο ή στην Ιρλανδία και δ) προέβη σε εσφαλμένη εκτίμηση των προσκομισθέντων αποδεικτικών στοιχείων.